**2. Slučaj – 30.10.2019.**

Ivo Ivić u razdoblju od 20. veljače  2019. do 20. kolovoza 2019., u Zagrebu, osnovao trgovačko društvo „Lege artis“ d.o.o. sa sjedištem u Zagrebu, u kojem je i direktor, a u cilju prikazivanja da je novac kojeg će Marko Markić  kao direktor njemačkog trgovačkog društva „Telecom“ GmbH sa sjedištem u Münchenu doznačivati na račun tog trgovačkog društva stečen na zakonit način, a potom prenošenja istog na svoj račun i račun Marka Markića, iako znajući da je navedeni novac Marko Markić stekao kaznenim djelom, pa je tako na traženje Marka Marića izdao 11 neistinitih izlaznih računa izdavatelja trgovačkog društva „Lege artisa“ d.o.o. u Zagrebu prema trgovačkom društvu Telecom“ GmbH sa sjedištem u Münchenu na ukupan iznos od 4.000.000,00 eura na ime provizije po ugovoru o posredovanju, iako znajući da trgovačko društvo „Lege artis“ d.o.o. sa sjedištem u Zagrebu  nije obavilo nikakvo posredovanje niti pružilo druge usluge za trgovačko društvo „Telecom“ GmbH sa sjedištem u Münchenu, a temeljem kojih računa je trgovačko društvo „Telecom“ GmbH sa sjedištem u Münchenu izvršilo plaćanje i na račun trgovačkog društva „Lege artis“ d.o.o.  uplatilo ukupan iznos od 4.000.000,00 eura, od kojeg iznosa je 2.000.000,00 eura vratio Marku Markiću  uplativši navedeni iznos novca na račun imenovanog kao navodne pozajmice o čemu su zaključeni ugovori o pozajmicama i to dva ugovora od 9. srpnja 2019. i jedan od 10. srpnja 2019., te na svoj tekući devizni račun u iznosu od 300.000,00 eura sačinivši ugovore o pozajmici od 28. srpnja 2019. i od 29. srpnja 2019. koje je potom vratio, a iznos od 200.000,00 eura uplatio na svoj račun broj: 12300000-3210123456 otvoren kod Privredne banke Zagreb kao dobit trgovačkog društva „Lege artis“ d.o.o., a ostatak novca koristio za poslovanje trgovačkog društva „Lege artis“ d.o.o. sa sjedištem u Zagrebu.

Općinsko državno odvjetništvo u Zagrebu je sucu istrage Županijskog suda u zagrebu podnijelo obrazloženi prijedlog za privremenu obustavu izvršenja sumnjive financijske transakcije s prijedlogom da se temeljem članka 266. stavak 1. ZKP/08 naloži poslovnoj banci da privremeno na rok od dvije godine obustavi izvršenje sumnjivih transakcija po računu broj račun broj: 12300000-3210123456 otvoren kod Privredne banke Zagreb te da se privremeno oduzme i da se zabrani raspolaganje iznosom od 200.000,00 eura te da istovremeno u smislu stavka 2. članka 266. ZKP/08 odredi da se navedena financijska sredstva i gotovinski iznos od 200.000,00 eura deponiraju na poseban račun do okončanja postupka.

**Pitanja:**

**1. Obilježja kojih kaznenih djela su ostvarena i od strane koga?**

**2. Tko je počinitelj?**

**3.       Kojim oblikom krivnje bi djelo/djela bila počinjenja?**

**4.       Što je to predikatno djelo i jesu li ostvarena njegova obilježja u konkretnom slučaju?**

**5.       Koje biste sankcije izrekli i kome?**

**6. Dolazi li u obzir primjena oduzimanja imovinske koristi u konkretnom slučaju, i ako da od koga i u kojem iznosu?**